মিনহাজ আহমেদ বলেন, ‘আমি তাদের বলি, স্কুলটি যেহেতু জমি কিনে নিজস্ব জায়গায় ভবন করেছে, সেখানে মাঠটা একটু বড় করলেই হতো। এতে ওই ব্যক্তি ক্ষুব্ধ হয়ে তর্ক শুরু করেন। ছেলেকে নিয়ে বাড়িতে ফেরার পর ওই দিন বিকেলেই স্কুল কর্তৃপক্ষ ইমেইলে জানায়, আমার দুই সন্তান আর এই স্কুলে পড়তে পারবে না। এরপর তাদের সঙ্গে সামনাসামনি বসার পর কর্তৃপক্ষ আনুষ্ঠানিকভাবে ক্ষমা চাইতে বললে, আমি দুঃখপ্রকাশ করে ইমেইলও করি। যদিও তারা পরবর্তীতে এই ইমেইল গ্রহণযোগ্য হয়নি বলে জানিয়ে আমার সন্তানদের বহিষ্কারাদেশ প্রত্যাহার করেনি। এরপর শিশুদের ভবিষ্যতের কথা ভেবে মিনহাজ আহমেদ হাইকোর্টে রিট আবেদন করেন।